alexandrainst/scandi-wiki huggingface dataset:
Baisakhi

Baisakhi eller vaisakhi (pandjabi ਵੈਸਾਖੀ) er ei tradisjonell nyttårs- og vårfeiring for panjabiarar og nepalarar, og ei religiøs høgtid innan hinduismen og sikhismen. Denne dagen minnar sikhar opprettinga av khalsaen, 'den reine fellesskapen', under baisakhi-høgtida i 1699.

Baisakhi fell vanlegvis på 13. eller 14. april etter den vestlege kalenderen. 

Høgtida blir feira når sola går inn i stjerneteiknet Steinbukken. Dette skjer vanlegvis den 13. april, men kvart 36. år skjer hendinga og feiringa den 14. april. Sikhar som følgjer den nye nanaksjahi-kalenderen feirar alltid dagen den 14. april.

Kjelder

Bakgrunnsstoff

Nyttår
Sikh-høgtider
Haustfestar
Panjabi-kultur
Ouessant

Ouessant (bretonsk Enez Eusa, engelsk Ushant) er ei øy i Den engelske kanalen og det nordvestlegaste punktet i Frankrike (i Europa). Ho er ein del av Bretagne og ligg i det historiske området Bro-Leon.  Ouessant er ein eigen kommune i departementet Finistère.

Geografi 
Ouessant ligg heilt i sørvest i Den engelske kanalen, men sjølv om ho er ein del av kanalen høyrer ho ikkje til Kanaløyane.

Øya har mykje bert berg og er 8 km lang og 3 km brei med eit areal på 15 km².

Demografi 

Det er berre ein tettstad på øya, Lambaol. Ouessant har 932 innbyggjarar (1999).

Historie 

Ouessant er vidkjend for si maritime fortid, både i fiskesamdunn og som eit landemerke for sjømenn som nærma seg Kanalen. Ho vert nemnd i refrenget på ein shanty kalla Spanish Ladies:

We'll rant and we'll roar like true British sailors,
We'll rant and we'll roar across the salt seas,
Until we strike soundings in the channel of old England,
From Ushant to Scilly is thirty-five leagues.

Fleire sjøslag har funne stad nær Ouessant mellom den britiske og den franske marinen. Eit av desse er Slaget ved Ouessant.

I mars 1978 gjekk den amerikanske oljetankaren «Amoco Cadiz» på grunn om lag 10 km frå øya, og skapte alvorleg forureining langs kysten av Bretagne.

Eit gamalt bretagnsk ordtak seier: «Qui voit Ouessant voit son sang, Qui voit Sein voit sa fin».
Den som ser Ouessant ser blodet sitt, 
Den som ser Sein ser slutten sin. 

Dette ordtaket har sitt opphav i at området er eit av dei vanskelagste og farlegaste sjøområda i verda og segle i med mange skjer og kraftige tidvasstraumar med fart opp til 5 m/s.

Ymse 
På øya finst det ein spesiell type svart dvergsau, som berre er avla fram her. 

Fyret Kreac'h er etter ryktet det kraftigaste i verda. 

Linja som går mellom Ouessant og Lizard Point i Cornwall i England er vanlegvis start- og mållinje for jordomseglingar.

Bakgrunnsstoff 
 Artikkel på AllRefer Encyclopedia
 Teksten til Spanish Ladies 
 Offisiell nettstad (på fransk)

Øyar i Bretagne
Kommunar i Finistère
Øyar i Den engelske kanalen
Nora

Sjå òg Nora i Västmanland

Nora er eit norsk kvinnenamn som er ei kortform av Eleonora eller Leonora. På engelsk blir namnet òg skriva Norah. Namna er truleg avleidde av Helene, som tyder 'lys' eller 'å skinna' på gresk.

Bruk 
Det er om lag 5 500 personar i Noreg som har Nora som første eller einaste førenamn, medan berre om lag 85 heiter Norah. Bruken av namnet for nyfødde tok til å auka rundt 1985 og nådde ein topp i byrjinga av 2000-talet.

Namnedag 
Nora har namnedag den 14. april i Noreg. 1993–2001 hadde namnet den 17. mai som namnedag i Sverige.

Kjende namneberarar 
 Nora Brockstedt (f. 1923), norsk skodespelar
 Nora Ephron (1941-2012), amerikansk filmregissør
 Norah Lange (1906–1972), argentinsk forfattar
 Nora Simonhjell (f. 1970), norsk forfattar
 Norah Jones (f. 1979), amerikansk musikar
 Nora Mørk (f. 1991), norsk handballspelar
 Nora Foss Al-Jabri (f.  1996), norsk artist

Oppdikta namneberarar 
 Nora Helmer, hovudpersonen i Et dukkehjem

Kjelder

Bakgrunnsstoff 
 Norske navn 

Kvinnenamn
Førenamn av gresk opphav
Îles des Lérins

Îles des Lérins er ei øygruppe på fire øyar i Middelhavet ved Den franske rivieraen nær Cannes. Dei to største øyane i gruppa er Île Sainte-Marguerite og Île Saint-Honorat. Dei mindre Îlot Saint-Ferréol og Îlot de la Tradelière er ikkje busett. 

Administrativt høyrer øyane til kommunen Cannes. 

Dei første busetnadane på øya som ein kjenner til er frå Romartida. 

Île de Saint-Honorat har fått namn etter grunnleggjaren av klosteret på Lérins, St. Honoratus. Det vart grunnlagd i år 410. Det var i dette klosteret at St. Porcarius levde og truleg vart drepen under ein invasjon av saracenarar. I følgje historia skal St. Patrick, Irland sin vernehelgen, ha studert der på 400-talet. 

Eit forsterka kloster vart bygd her mellom 1000- og 1300-talet. Klostersamfunnet i dag held til i eit kloster som vart bygd på 1800-talet. 

Île Sainte-Marguerite har ei festning der Mannen med jernmaska vart halde fanga ei tid. 

Under den franske revolusjonen vart øyane Île Sainte-Marguerite og Île Saint-Honorat kalla Île Marat og Île Lepeletier.

Bakgrunnsstoff 
 http://www.abbayedelerins.com/

Cannes
Øyar i Frankrike
Rasmus Jakobsson Vassbotn

Rasmus Jakobsson Vassbotn () var ein norsk gardbrukar og dagbokforfattar. Han var fødd i Jakobsgarden i Søre-Bjørkedal i Volda, og døydde på Vassbotn i same prestegjeldet. Per Jakobsson Bjørkedal var ein eldre bror.

Han vart tilsett som skulehaldar i Volda i 1772. I 1778 gifta han seg med ei gardenkje på Vassbotn, og budde der sidan. Kring 1780 tok han til å notere ned slikt han hadde høyrt eller lese frå gamalt. Seinare skreiv han ned slikt han sjølv mintest, før han noterarar ned samtidige hendingar. Vassbotn skreiv på sittTids-Register til 1820. Notatane vart samla og utgitt i eit hefte, fyrste gong i 1916.

Litteratur 
 Rasmus J. Wasbotn: Tids-Register. Volda, 1980.

Norske forfattarar
Folk frå Volda
Dagbokforfattarar
Forfattarar frå 1700-talet
Forfattarar frå 1800-talet
Tettstader i Telemark

Det er 33 tettstader i Telemark fylke. Brevik, Kragerø, Langesund, Notodden, Porsgrunn, Rjukan, Skien og Stathelle kallar seg by. I Grenlandsområdet er busetnaden vorte samanhengande slik at Brevik, Langesund, Porsgrunn, Skien og Stathelle alle vert rekna saman i ein tettstad som SSB kallar Porsgrunn/Skien. Tettstaden Porsgrunn/Skien femner slik fem byar.

75,9% av dei som bur i Telemark fylke bur i tettstader, medan landsgjennomsnittet er 78,9% .

Kort gjengjeve er SSB sin definisjon av tettstad ein stad med 200 eller fleire busette, der avstanden mellom husa ikkje er meir enn 50 meter. Sjå artikkelen tettstad for nærare informasjon om tettstadsomgrepet.

Tettstadane i Telemark etter folkesetnad

Tettstadane i Telemark etter kommune
{| class="wikitable"
|-
|valign="top"| 	
 Bamble	
 Herre 
 Porsgrunn/Skien  (9 954 av dei som bur i tettstaden Porsgrunn/Skien bur i Bamble kommune. Langesund og Stathelle er tald med her.)	

 Bø
 Bø 
 Folkestad

 Drangedal
 Neslandsvatn
 Preststranda 

 Fyresdal
 Fyresdal

 Hjartdal
 Det er ingen stader i Hjartdal kommune som  kjem inn under tettstadomgrepet til SSB.

 Kragerø
 Kragerø 
 Vadfoss/Helle
 Kil 

 Kviteseid
 Kviteseid
 Vrådal

 Nissedal
 Tveitsund

 Nome
 Bjervamoen
 Ulefoss 

 Notodden
 Notodden 
 Yli

| width="50%" valign="top"|

 Porsgrunn
 Porsgrunn/Skien  (31 542 av dei som bur i tettstaden Porsgrunn/Skien bur i Porsgrunn kommune. Brevik og Porsgrunn er tald med her.)
 Langangen 
 Sandøya

 Sauherad
 Akkerhaugen 
 Hjukse
 Gvarv 
 Nordagutu 

 Seljord
 Seljord

 Siljan
 Siljan
 Snurråsen

 Skien
 Hoppstad
 Porsgrunn/Skien  (44 846 av dei som bur i tettstaden Porsgrunn/Skien bur i Skien kommune)
 Sneltvedt

 Tinn
 Miland
 Rjukan 
 Tinn Austbygd

 Tokke
 Dalen

 Vinje
 Åmot

</td></tr></table>

Tidlegare tettstader

Desse stadene har tidlegare vore definerte som tettstader, men er det ikkje lenger no.

 Eikja i Bø kommune
 Heistad i Porsgrunn kommune
 Porsgrunn i Porsgrunn kommune
 Brevik i Porsgrunn kommune
 Skien i Skien kommune
 Skotfoss i Skien kommune
 Åfoss i Skien kommune
 Stathelle i Bamble kommune
 Langesund i Bamble kommune
 Vadfoss i Kragerø kommune
 Helle i Kragerø kommune

 Maurud i Tinn kommune har fått skifta tettstadnamn til Tinn Austbygd.

Referansar

Bakgrunnsstoff
 Kart: «Tettsteder og sentrumssoner 1. januar 2005 Telemark»
Makrellstørje

Makrellstørje (eller størje; i kokeboka mest kjend som tunfisk) er ein av dei største beinfiskane i havet. Ho liknar makrellen av utsjånad, og smakar heller ikkje så ulikt makrell - men ho er mykje større, opp til 3 m lang og 400 - 500 kg.

Namnet størje (norrønt styrja) kan vere ei avlydsform av stor, slik at namnet tyder stor makrell. Det er òg mogleg at ordet kjem av å styra, og at det såleis speglar folketru om at ulike fiskeslag hadde eigne høvdingar som ikkje likna dei vanlege individa, jamfør sildekonge og laksestørje. Namnet tunfisk kjem via latin thunnus frå gresk, og kan tyde «fisk som styrtar av stad».

Framdelen av kroppen er dekt med eit panser av samanvaksne skjel. Ryggen er blåsvart, sidene skin likt perlemor og buken er kvit. Markrellstørja gyt om våren i varme hav; sidan legg ho ut på næringsvandring på høgre breiddegradar. Sild, makrell og annan stimfisk er viktigaste føda.

Makrellstørja i norsk fiske 
Til størjefiske må fiskaren bruke kraftig reiskap. Det kan vere jukse med kraftig krok og eit par famner ståltau til fortom for eit kraftig snøre med jernblåse. Kroken er gjerne egna med sild. Til størjefisket kan ein òg bruke harpun, Kongsberg Våpenfabrikk produserte på 1950-talet eit eige størjegevær for slik fangst av makrellstørje. Etter krigen vart størja òg fanga i snurpenot, til dette fisket vart det bruka eigne forsterka nøter. I dag er fiske med line den vanlegaste fangstmetoden ved kommersielt fiske. 

Størja er ein kjend fisk på norskekysten. Etter krigen tok størjefisket seg kraftig opp, og i Noreg vart desse fangstane registrerte: 
 1935: 152 tonn
 1940: 133 tonn
 1945: 722 tonn
 1950: 1712 tonn
 1955: 10 423 tonn
 1960: 3280 tonn
 1965: 1950 tonn
 1970: 366 tonn
 1975: 772 tonn
 1980: 282 tonn
 1985. 1 tonn

Toppåret var 1952, då det vart fiska 11 480 tonn størje på norskekysten. Overfiske er truleg hovudårsaka til at størja vart borte, både fisket under næringsvandringane, og fisket som skjer i gyteområda. Ein internasjonal «størjekomité» har rekna ut at størjebestanden i havet berre er 19 % av det han burde vere.

Sjå òg tantei.

Kjelder 
 SSB fangststatistikk
 Tore Drevvatne: «Størje-eventyret på Helgelandskysten» i Årbok for Helgeland 2002
 Falk og Torp (1906): Etymologisk ordbog over det norske og det danske sprog

Fiske
Matfisk
Makrellfamilien
Farstad Shipping

Farstad Shipping  er eit konsern som består av fire selskap i Noreg, Skottland, Australia samt Singapore. Hovudkontoret ligg i Ålesund i Noreg. Selskapet vart etablert i 1956 og opererer innan forsyningsbransjen.

Flåten består av 44 fartøy, samt 12 som førebels er under konstruksjon (april 2007). Farstad Shipping har vore notert på Oslo Børs sidan 1988.

Bakgrunnsstoff 
 Farstad.no

Norske reiarlag
Ålesund kommune
Skipingar i 1956
Håkon Bleken

Håkon Bleken () er ein norsk kunstmålar og grafikar. Han er busett i Trondheim, der han òg vart fødd.

I 1999 vart han utnemnd til riddar av 1. klasse av St. Olavs Orden. Det kongelege hoff kunngjorde vidare den 4. september 2009 at kongen har forfremja Bleken til kommandør av St. Olavs Orden for virket hans som biletkunstnar. I tillegg fekk han Anders Jahres kulturpris i 2005.

Gjennombrotet kom i 1971 med ein serie kolteikninger kalla Fragmenter av et diktatur. Vidare er Bleken kjend for å bruka litterære verk som utgangspunkt. Doktor Faustus av Thomas Mann, Hedda Gabler av Henrik Ibsen og Prosessen av Franz Kafka er verk han stadig vender tilbake til i produksjonen sin. Menneskeleg liding og samfunnsengasjement er sentrale tema hos Bleken.

Han vann konkurransen om det offisielle signingsbiletet av kong Harald V og dronning Sonja, det heng i dag i Stiftsgården i Trondheim. Bleken har portrettert fleire kjende personar, som kong Olav V, Wenche Foss og Arne Nordheim.

Han har også gjort seg sterkt bemerka som illustratør av skjønnlitterære verk. Han har illustrert sentrale verk som Haugtussa av Arne Garborg, Mysterier av Knut Hamsun, Babettes Gjestebud av Karen Blixen og Dalen Portland av Kjartan Fløgstad - samt plateomslaget til Åge Aleksandersens Snöharpan.

Illustrerte bøker
Kjell Askildsen, Thomas F's siste nedtegnelser til almenheten, med ein biletserie av Håkon Bleken. [Oslo] 2007: Bokklubben. ISBN 978-82-525-6525-6
Karen Blixen, Babettes gjestebud, omsett av Inger Hagerup, illustrert med ein biletserie av Håkon Bleken. [Oslo] 1998: Den norske bokklubben. ISBN 82-525-3826-6
Arne Garborg, Haugtussa ; med illustrasjonar av Håkon Bleken. [Oslo] 1995: Aschehoug. ISBN 82-03-17542-2
Knut Hamsun, Mysterier; med illustrasjonar av Håkon Bleken. [Stabekk]1992 : Den norske bokklubben. ISBN 82-525-2154-1

Bakgrunnsstoff 

 Ser døden i hvitøyet. 2018-11-12. NRK (av Mona Pahle Bjerke)
Litteratur
Stein Slettebak Wangen (red.), Håkon Bleken : et portrett.  Oslo 2008: Aschehoug. ISBN 978-82-03-23655-6
Per Høiem [redaktør], Håkon Bleken : grafikk 2003-2008.  Oslo 2008: Labyrinth Press. ISBN 978-82-7393-082-8
Per Høiem [redaktør], Håkon Bleken : grafikk 1947-2003. Oslo 2003:  Labyrinth Press. ISBN 82-7393-138-2
Tom Egil Hverven, Lyset i støvsøylen. En samtale med Håkon Bleken. 2019 ISBN 9788205520677

Norske målarar
Folk frå Trondheim
St. Olavs Orden
Henry David Thoreau

Henry David Thoreau () var ein USA-amerikansk forfattar, natur- og samfunnsfilosof. Han var fødd i Concord i Massachusetts og døydde same stad.

Thoreau var son av ein blyantfabrikant og studerte frå 1833 til 1837 ved Harvard-universitetet. Deretter underviste han i kort tid ved Concord Academy, men vart oppsagd då han avslo å straffe elevane korporleg. 

I 1838 starta han og broren John eigen privatskule i heimbyen. Då broren vart plaga og seinare døydde av ein skjelettsjukdom, vart skulen stengd. Ved desse leite vart Thoreau kjend med poeten og unitar-leiaren Ralph Waldo Emerson. Åra 1841-43 budde og arbeidde Thoreau tidvis (med ulike gjermål) heime hos Emerson.

Påverka av Emerson utvikla Thoreau særeigne synspunkt på tidsånda og samfunnsskipnaden. Mellom anna kritiserte han den moderne materialismen. Kritikken fylgde han mellom anna opp med handling. Den 4. juli 1845, på den amerikanske sjølvstende-dagen, flytta Thoreau til ei sjølvbygd tømmerhytte nær ved Concord. Hytta låg ved Walden-vatnet, på grunn eigd av Emerson. Her levde Thoreau fram til 6. september 1847 heilt åleine. Men ikkje avsondra frå samfunnet elles.

Boka Walden. Or life in the woods (norsk Walden: Livet i skogene), som kom ut 1854, er ei litterær handsaming av opplevingar og erfaringar gjennom det drygt to år lange opphaldet ved Walden-vatnet. Dels er verket ei skildring av forfattarens enkle liv ved vatnet og i naturen, dels er det eit grunnsøk i menneskets åndelege og sosiale praksis. Boka vann lite åtgaum, men er i dag rekna som eit klassisk verk innanfor USA-amerikansk litteratur.

I juli 1846 vart han kravd for seks år uteståande koppskatt. Thoreau nekta å betale skatten. Han grunngav dette med at han ikkje ville understøtte den USA-amerikanske regjeringa, korkje med omsyn til slaveriet eller med den ekspansive Mexico-krigen. Kring 24. juli vart han fengsla, men vart sleppt ut etter eit døgn i fangenskap. Ei tante hadde betalt skulda, mot Thoreau sin vilje.

Sterkt påverka av opphaldet i fengslet forfatta Thoreau essayet Resistance to Government (trykt i 1849), seinare best kjent under nemninga Civil Disobedience. Essayet har fått status som eit standardverk og har gitt namn til omgrepet sivil ulydnad. Ideane om å fylgje sitt samvit og passiv (valdsfri) motstand mot ein urettvis stat, tente som inspirasjonskjelde for politiske og sosiale aktivistar og reformatorar som Leo Tolstoj, Mahatma Gandhi og Martin Luther King jr.

Frå 1849 tente Thoreau til livsopphaldet sitt som vekselvis landmålar, foredragshaldar og han arbeidde på familiens blyantfabrikk.

I 1857 vart han kjend med den militante slaverimotstandaren John Brown. Denne og hans tilhengarar førte ein privat, valdeleg kamp mot slaveriet: Brown vart for dette hengd i 1859. Sjølv om Thoreau heldt på og føretrekte valdsfri motstand, uttrykte han i skrift og dikt stor respekt for John Brown, som han fann likna Jesus Kristus.

Thoreau hadde fått føling med tuberkulose i 1835. I 1859 vart han bronkittsjuk etter ein tur til skogs. Dei siste tre åra han levde var han mykje sengeliggjande.

Bakgrunnsstoff 

USA-amerikanske forfattarar
Folk frå Massachusetts
Tanntei

Tanntei (av mellomnederlandsk tanthay, 'tannhai') er eit gammalt namn for ein stor fisk eller liten kval, og kan, etter ulike kjelder, sikte til:

 Tantej eller tumlar (dansk øresvin, vitskapleg namn  Tursiops tursio eller Tursiops truncatus), ein delfin

 Tantei/tantej eller tunfisk (makrellstørje).

 Stør (Acipenseridae)

 Sil (Ammodytidae)

 Ordet tanntei er òg forklart som spekkhoggar.

Den første tydinga synest vera best dokumentert.

Historisk bruk

Referansar 

Kvalar
Fisk
Nepals kommunistiske parti

Nepals kommunistiske parti (nepaliNepal Kamyunishta Parti (NKP), engelsk Communist Party of Nepal) vart offisielt grunnlagt 15. september 1949 i Calcutta i India. Partiet vart danna for å kjempa mot det autokratiske Rana-regimet, føydalismen og imperialismen. 

Partiet gjekk i oppløysing på 60-talet, etter at leiaren Keshar Jung Rayamajhi vart ekskludert. Tilhengjarane hans gjekk ut og danna eit nytt prosovjetisk kommunistparti som seinare har vorte kjent som Nepals kommunistiske parti (Rayamajhi). Eit stort fleirtal vart att i NKP, men fleire splittingar følgde, og etter kvart var det berre att ein liten kjerne rundt leiaren Tulsi Lal Amatya. Siste resten gjekk inn i det store parlamentariske partiet UML på midten av 90-talet.

Splittingar og avleggjarar frå NKP 
 Nepals kommunistiske parti (Rayamajhi) i 1962
 NKP (Ekda Kendra) i 1990
 NKP (maoistisk) i 1994
 NKP (Ekda Kendra Masal) i 2002
 Communist Party of Nepal (Unified Marxist-Leninist)

Kommunistiske parti
Nepalske politiske parti
Skipingar i 1949
MS «Bourbon Dolphin»

MS «Bourbon Dolphin» var eit ankerhandteringsskip eigd av reiarlaget Bourbon Offshore Norway i Fosnavåg. Skipet var bygd ved Ulstein Verft i 2006 og var av typen «Ulstein A102.». Skipet kantra under ankring av flyteriggen Transocean Rather om lag 75 nautiske mil nordvest for Shetland, klokka 18.20 den 12. april 2007. Sju av mannskapet på 15 blei redda i live, tre blei funne omkomne og fem rekna som sakna. Dei overlevande blei transportert til Lerwick på Shetland. Augevitne fortalde at ankerkjettingen kom over på babord side og drog båten rundt. 

Søndag 15. april kl. 22.16 sokk «Bourbon Dolphin» på 1100 meters djupne.

Kjelder

Bakgrunnsstoff 
 Bilete av MS «Bourbon Dolphin» hos Bergenships.com 

Norske taubåtar
Skip frå 2006
Forlis i 2007
Forlis i Atlanterhavet
Helgelands Blad

Helgelands Blad er ei lokalavis som kjem ut i Sandnessjøen og som dekkjer kyststròka på Helgeland, spesielt frå Midthelgeland og nordover. Ho kjem ut måndag, onsdag og fredag ettermiddag.

Dagleg leiar og ansvarleg redaktør er Einar Mørch.

Opplagstal

Historie 
Avisa vart første gong utgjeven i 1904. Den første redaktøren i Helgelands Blad var Kristoffer Forfang, redaktør frå 1904-1939. Då Kristoffer Forfang døydde overtok sonen hans, Kalf Forfang, sidan sonen hans igjen, Svein Forfang. 1.august 1995 overtek Håvard Eide som sjefsredaktør. Han er den fyrste utanfor familien Forfang som entrar leiarposisjonen i avisa. Eide sit eit åremål då familien ikkje vil flytte frå Mosjøen. Han legg grunnen for den moderne avisa av i dag.

Kjelder 
 nettutgåve	
 Leif B. Lillegaard i Årbok for Helgeland 1989.

Norske lokalaviser
Aviser i Nordland
Alstahaug kommune
Norske aviser etter namn
Aviser skipa i 1904
1904 i Noreg
Ankerhandteringsskip

Ankerhandteringsskip (engelsk: Anchor Handling Tug Supply (AHTS) vessel) er ein skipstype som er utstyrt med ein vinsj som kan taue og ankre opp oljeplattformar og elles fungere som supplyfartøy.

AHTS er tyngre og meir avanserte enn PSV (Platform Supply Vessel).

Norske reiarlag med ankerhandteringsskip 
 Farstad Shipping (FAR)
 Solstad Offshore (SOFF)
 Deep Sea Supply (DESSC)
 DOF
 Havila Shipping (HAVI)

Bakgrunnsstoff 
 Ankerhandteringsskip frå det norske reiarlaget Farstad Shipping 
 Ankerhandteringskip frå reiarlaget Bourbon Offshore Norway 
 Ulstein Group - design og konstruksjon av skip blant anna til oljeindustrien

Skip etter type
Petroleumsverksemd
Kristian Brix

Kristian Brix () er ein norsk fotballspelar. Han spelar på midtbanen hjå Vålerenga, og har vore med i Vålerenga sidan han var åtte år gammal. Han spela sin første A-lagskamp 17. juni 2007. Brix var leigd ut til Sogndal IL mesteparten av 2008-sesongen.

Brix har spela på aldersavgrensa landslag frå 15-årsalderen.

Kjelder 
 

Norske fotballspelarar
Vålerenga-spelarar
Idrettsutøvarar frå Oslo
X-Bow

X-BOW er ein serie design på bakoverlente baugtypar utvikla av Ulstein Design & Solutions AS, eit selskap i Ulstein Group, der baugen er vendt innover, mot akter, slik at eit skip med X-BOW vil vere lengst ved vasslinja. I prinsippet vil ein slik baug ha større oppdrift framme enn konvensjonelle skrog.

Skroget handterer møtande sjø slik at den ekstra oppdrifta denne forma gir vil gjere at baugen flyt over møtande bølgjer, som dei konvensjonelle skroga må bryte i gjennom. Dette gir mindre akselerasjon i baugen og dermed ei meir komfortabel reise for mannskapet. I tillegg gjev mindre motstand eit redusert drivstoff-forbruk.

Baugen vart lansert i 2005 samtidig som det vart offentleggjort skipsbyggingskontrakt på første skip med X-BOW. Baugen blei anerkjent som «Årets Ingeniørbragd» i 2005, og vart kåra til «Årets Skip» av både Skipsrevyen og Offshore Support Journal.

X-BOW blei første gong tatt i bruk på eit skip i mai 2006, ved bygginga av AHTS-skipet (Ulstein AX104) med namn MS «Bourbon Orca», som i dag opererer i det karibiske havet.

Ved årsskiftet 2015 var det bestilt 100 skipsdesign med X-BOW. Designet er selt til mange ulike reiarlag for bygging ved fleire ulike verft. Designa av X-BOW-fartøy omfattar i hovudsak offshore/oljesektoren (konstruksjon, seismikk, PSV, ankerhandtering), men det er også designa X-BOW-fartøy innan områda tungløft/drill (heavy offshore) og ei rekke ekspedisjonscruiseskip. Fleire av X-BOW-skipa har blitt nominerte eller blitt utnemnde til Ship of the Year.

Designa av X-BOW-fartøy omfattar i hovudsak offshore/oljesektoren (konstruksjon, seismikk, PSV, ankerhandtering), men det er også designa x-bow-fartøy innan områda tungløft/drill (heavy offshore). Fleire av X-BOW-skipa har blitt nominerte eller blitt utnemnde til Ship of the Year. To andre vinnarar er subseaskipa 'Island Constructor'  og Seven Viking.  

Ei vidareføring av X-Bow-designet er X-STERN, som er ei liknande løysing for akterenden, og som gjer at skipa kan ligge med enden mot vêret og halde posisjon. X-STERN er tildelt utmerkinga Next Generation Ship Award 2015 

Det første skipet med X-STERN er offshore-vindservicefartøyet «Windea La Cour», som tilhøyrer BS Offshore og som opererer for Siemens på Gemini-vindfeltet utanfor Nederland. Ei anna vidareføring er TWIN X-STERN, der den første skipsbyggingskontrakten ved Ulstein Verft blei signert med Olympic i 2022.

Kjelder

Bakgrunnsstoff 
 Ulstein Group 

Skipskonstruksjon